ད་ལན་གྱི་རྩེད་འགྲན་༦༤ཧྲིལ་པོར་ཁྱོན་འཛིན་བྱང་ས་ཡ་༢༥བཙོང་གི་ཡོད་པ་དང་།ད་ལྟའི་བར་འཛིན་བྱང་ས་ཡ་༢༤བཙོང་ཚར་ཡོད་པ་དང་།འཛིན་བྱང་ཉོ་མཁན་མང་ཤོས་ནི་ཨུ་རུ་སུ་དང་ཨ་རི།བྷར་ཛིལ།འཇར་མན།རྒྱ་ནགམེག་སི་ཁོ།ཨེ་ཟི་རལ།ཨར་རྗན་ཊི་ནཱ།ཨོ་སི་ཊོ་ལི་ཡ།དབྱིན་ཇི།རྒྱ་གར་བཅས་ཡིན་འདུག་ལ།རྩེད་འགྲན་གྱི་མཐའ་མའི་ཉིན་གྱི་འཛིན་བྱང་ལ་ཡུ་སྒོར་༨༢༩ཡིན་པས་ལོ་རྒྱུས་ནང་གོང་ཚད་མཐོ་ཤོས་དེ་ཆགས་ཀྱི་ཡོད་འདུགཨུ་རུ་སུའི་སྲིད་འཛིན་པུ་ཊིན་གྱིས་འགྲན་ཚོགས་ལ་དགའ་བསུའི་འཚམས་འདྲི་ཞུ་སྐབས།འདི་ལོའི་འཛམ་གླིང་རྐང་སྤོལ་རྩེད་འགྲན་ལ་འཛམ་གླིང་ཡོངས་ནས་ལྟད་མོ་བ་ས་ཡ་༡ལྷག་འཛོམས་རྒྱུ་དང་།འགྲུལ་བ་ས་ཡ་༣།༥ཡོད་པའི་ཚོད་དཔག་བྱེད་ཀྱི་ཡོད་པ་དང་།ཐེངས་དང་པོར་ཨུ་རུ་སུའི་ནང་ཚོགས་པའི་འཛམ་གླིང་གསེར་གྱི་རྟགས་མའི་རྐང་སྤོལ་ལྟད་མོ་བ་ཚོར་འདུག་གནས་དང་འགྲུལ་བཞུད་སོགས་ཀྱི་ཐད་ང་ཚོས་གྲ་སྒྲིག་གང་ལེགས་བྱས་ཡོད་ལ།རྩེད་འགྲན་གྱི་དུས་ཡུན་དེའི་ནང་ཕྱོགས་ཡོངས་ནས་ལྟད་མོ་སྣ་ཚོགས་གོ་སྒྲིག་བྱས་ཡོད་སྟབས།ཁྱེད་ཚོས་ཨུ་རུ་སུའི་རིག་གཞུང་དང་མི་མང་གི་དགའ་སྤྲོའི་སྣེ་ལེན།དེ་བཞིན་ཨུ་རུ་སུའི་དེང་རབས་རང་བཞིན་གྱི་འཛུགས་སྐྲུན་དང་གྲོང་ཁྱེར་ཁག་གི་མཛེས་སྡུག་ལ་ཉམས་སུ་མྱོང་ཐུབ་པ་དང་།བརྗེད་ཐབས་བྲལ་ཞིང་དོན་སྙིང་ལྡན་པའི་སྤྲོ་ཚོགས་ཤིག་ཆགས་ཐུབ་པའི་རེ་བ་བྱེད་བཞིན་ཡོད།ཅེས་བརྗོད་འདུག